# Carmina Merodio Hoyos

Carmina Merodio Hoyos (Panes, Asturias, 1920ko urriaren 21a - Mutriku, Gipuzkoa, 2006ko abenduaren 25a) 16 urte zituela, atxilotu eta Saturrarango Emakumeen kartzelara eraman zuten. Bost urte egin zituen preso.

## Espetxealdia
### Kartzelako bizimodua

Saturrarango kartzelako egunerokoa bazkaltzeko dilistak izaten zituztela eta afaltzeko zopa kontatzen zuen. Denbora libre asko izaten zuten eta kanpotik janaria eramaten zietenentzat eskulanak egiteko aprobetxatzen zuten.Gerraren amaieraz eta Francoren garaipenaz kartzelan enteratu ziren. Inguruko herrietako biztanleek Mutrikuko eta Ondarroakoak, oso inplikazio handia erakusten zuten presoei laguntzeko orduan, janaria eramaten zieten behin baino gahiagotan.
Denbora librean esku lanak egiteaz gain, klaseak ere jasotzen zituzten beste preso batzuengandik, maistra asko baitzegoen kartzela hartan.
Heriotza bat baino gehiago gertatzen ziren espetxean eta emakume edo umeren bat hiltzen zenean, zaborraren gurdiarekin jasotzen zuten gorpua. Saturrarango kartzelako erietxea kartzelatik aparte zegoen, baina oso umela zen. Behin medikuarengana joan zen Carmina tuberkulosia zuelakoan eta erantzuna izan zen birikak oso ondo zituela, betidanik artoz elikatu zelako.

### Mojak

Presoen artean, moja batzuek fabore sexualen truke onurak ematen zituztela entzuten zen.Behin mojek Carmina eskutitz gabe zigortu zuten, bi asturiar emakume heldu babesteagatik. Sor Ana moja gaiztoa zela zioen.
Lapurretan ere egiten zuten. Presoentzat eta jaioberrientzat ingurukoek eraman zituzten elikagaiak, saldu egiten zituzten. Kartzelako zuzendaria eta Ama Nagusia bota egin zituzten ustelkeriagatik.

### Kartzelari agur

Carmina Saturrarango kartzelatik irten zenean, Sagrario ahizpa barruan gelditu zen eta agurra oso gogorra egin zitzaien biei, bazekitelako han barruan egotea zer zen. Mutrikuko etxe batean neskame lanetan hasi zen, ahizparengandik gertu egoteko.Gero, Irungo etxe batean ere jardun zuen neskame, baina etxe hartan gosea pasatzen zuen. Beste lan bat topatu zuenean, etxeko emakumeak ez zion ordaindu nahi izan eta ez zion errazionamendu kartila eman nahi, baina azkenean lortu zituen.
Mutrikura ezkondu zen Jesus Eizagirre Burgañarekin. Bikoteak bi alaba izan zituen Marije eta Mari Mar. Carmina 2006ko abenduaren 25ean hil zen Mutrikun.

## Erreferentziak

* ↑ «Merodio Hoyos, Carmina - Ahotsak.eus» ahotsak.eus (Noiz kontsultatua: 2024-11-11).
* ↑ «Saturrarango kartzelako eguneroko bizimodua - Ahotsak.eus» ahotsak.eus (Noiz kontsultatua: 2024-11-11).
* ↑ «Mutriku eta Ondarroako jendearen inplikazioa Saturrarango presoekin - Ahotsak.eus» ahotsak.eus (Noiz kontsultatua: 2024-11-11).
* ↑ «Saturrarango kartzelan klaseak jasotzen zituzten - Ahotsak.eus» ahotsak.eus (Noiz kontsultatua: 2024-11-11).
* ↑ «Artoaz eta esneaz elikatuak - Ahotsak.eus» ahotsak.eus (Noiz kontsultatua: 2024-11-11).
* ↑ «Mojen autoritatearen abusuak - Ahotsak.eus» ahotsak.eus (Noiz kontsultatua: 2024-11-11).
* ↑ «Eskutitz gabe zigortuak - Ahotsak.eus» ahotsak.eus (Noiz kontsultatua: 2024-11-11).
* ↑ «Ustelkeriagatik kartzelako zuzendaria eta Ama Nagusia kaleratuak - Ahotsak.eus» ahotsak.eus (Noiz kontsultatua: 2024-11-11).
* ↑ «Kartzelatik irten zenean ahizpa barruan geratu zen - Ahotsak.eus» ahotsak.eus (Noiz kontsultatua: 2024-11-11).
* ↑ «Neskame bezala gosea pasa zuen - Ahotsak.eus» ahotsak.eus (Noiz kontsultatua: 2024-11-11).

## Kanpo estekak

* Datuak: Q131149301